*Datum:* 16.01.2012

**ZAPISNIK**

**5. izredne seje Občinskega sveta občine Kobilje,**

***ki se je pričela dne 14. decembra 2011 ob 20 h***

***v sejni sobi občine Kobilje***

PRISOTNI ČLANI OBČINSKEGA SVETA: Krivec Boštjan, Darko Gjerek, Pavel Horvat, Janez Gašparič, Saša Fras, Ferencek Tomaž, Bukovec Emil.

PRISOTNI OSTALI VABLJENI: svetovalec župana III Boštjan Horvat, predsednik NO Robert Ščap.

SEJO VODIL: župan Stanko Gregorec.

Župan Stanko Gregorec v začetku pozdravi vse prisotne, ugotovi sklepčnost in predlaga dnevni red kot je bil posredovan na vabilu za sejo.

Predlagani dnevni red:

1. **Potrditev sklepov za oddajo projektnega predloga za prijavo v IN RRP 2012-2014 za Pomursko razvojno regijo.**

K 1. Točki

Župan Stanko Gregorec na kratko povzame dogajanje na zadnji seji Sveta regije ter predstavi povpraševanje župana občine Turnišče Slavka Režonje, za odstop naše kvote za njihov projekt. Župan pove, da je bil njegov odgovor tak, da občina načrtuje projekt v katerem namerava porabiti celotno kvoto, v nasprotnem primeru pa bo občinski svet odločil o morebitnem odstopu kvote. Nadalje župan pove, da je svetnikom bil z gradivom posredovan sklep o katerem se bo na tej seji glasovalo in je pomemben zato, ker si z oddajo projekta občina rezervira sredstva. Še enkrat pa poudari, da sama prijava projektne ideje še ne pomeni, da bo le ta tudi obveljal saj jo je vse do prijave še mogoče spremeniti.

Svetnik Darko Gjerek vpraša, kaj so nadaljnji korak postopka? Svetovalec župana III Boštjan Horvat pojasni, da je prvi korak oddaja projektnega predloga na RRA MURA, nato vse predloge, ki jih dobi uvrsti v izvedbeni načrt in ga pošljejo v evalvacijo (obravnavo) na SVLR. Nato SVLR poda svoje mnenje, ki lahko določi, da se določeni projekti spremenijo ali celo odstranijo oz. jih v primeru, da so ustrezni potrdi. V vsaki fazi pa je projekt še možno spremeniti s tem da se opisani postopek ponovi. Razvije se kratka debata na to temo.

Svetnik Saša Fras – ali je mogoče, da se dogovori z gospodom Vidmarjem oz. podjetjem ETIS d.o.o. zaključi do konca januarja 2012 in se podpiše pogodba? Svetovalec župana III Boštjan Horvat poudari, da se je potrebno držati določenih postopkov, opravljena mora biti cenitev (ki jo ni mogoče narediti dokler ni opredeljena dokončna površina), potrebno je imeti potrejn program razpolaganja z nepremičninami in na koncu bo potrebno objaviti še razpis. Z g. Vidmarjem se sicer lahko občina Kobilje formalno dogovori, vendar bodo morali biti izvedeni vsi postopki da se zadosti zakonodaji. Na temo se razvije kratka debata. Svetnik Pavel Horvat opozori, da tema o kateri se razvije debata ni tista, zaradi katere je bila seja prvotno sklicala. Nadalje vpraša kolikšna je natančno kvota, ki je na razpolago občini Kobilje? Župan Stanko Gregorec poudari, da je na razpolago za koriščenje 1,086.000,00 EUR, kar je bilo že povedano po predstavitvi podjetja, ki se ukvarja z reciklažo gum. Prav tako je bilo takrat tudi povedano, da se je na občino ponovno obrnila občina Dobrovnik, da s jim v zameno za znesek za gradnjo zdravstvenega doma v Dobrovniku odstopi del kvote. Svetnik Boštjan Krivec pove, da o tem danes prvič sliši in vpraša ostale svetnike ali so o tej tematiki že slišali. Noben izmed svetnikov se ne spomni, da bi bili o tem takrat obveščeni. Svetnik Saša Fras pove, da se te predstavitve ni mogel udeležiti. Svetnik Pavel Horvat ponovi, da to ni problematika s katero bi se morali svetniki danes ukvarjati in predlaga da se odloča o predlogu sklepa, ki jim je bil posredovan in pouvdari, da bi ga sam potrdil že na prejšnji seji, če bi mu kdo takrat prisluhnil. Svetnik Emil Bukovec izpostavi, da sta stvari vsaj posredno povezani, saj v primeru da se občina odloči, da občini Dobrovnik del kvote odstopi to vpliva na kvoto in rezerviranje sredstev občine Kobilje. Svetnik Boštjan Krivec ponovi, da se ne spomni, da bi se na sestanku govorilo o tem, da bi se zdravstvena postaja v Dobrovniku financirala iz sredstev SVLR ampak je bilo vedno bilo govora, da v primeru, da se dajo sredstva se dajo iz proračuna vendar šele čez nekaj let, ker v tem trenutku to ni mogoče. Svetnik Darko Gjerek vpraša kakšen je postopek, da se to realizira? Svetovalec župana III Boštjan Horvat odgovori, da je postopek preprost sja se o tem občinski svet odloči s sprejemom sklepa. Svetnik Darko Gjerek predlaga, da se rezervira celotno kvota pozneje pa se odloči ali oz. kakšen delež se odstopi Dobrovniku. S tem se strinjajo tudi ostali svetniki. Svetnik Saša Fras vpraša kaj bo pisalo v projektnem predlogu. Svetovalec župana III Boštjan Horvat pove, da predlog, ki je bil predstavljen na 4 izredni seji. Svetnik Boštjan Krivec izpostavi, da mu je bilo to pred sejo predstavljeno drugače, namreč da se prijavi predlagani sklep da se zagotovi sredstva. Svetnik Emil Bukovec odgovori, da s občina mora prijaviti konkreten projekt da rezervira sredstva, namreč z takim sklepom ni mogoče rezervirati sredstev. Svetnik Boštjan Krivec in Pavel Horvat izpostavita, da bi se moral v tem primeru sklep glasiti drugače. Svetnik Boštjan Krivec izpostavi, da bi morali v sklepu zapisat, da občinska uprava garantira da se projekt lahko pozneje še spremeni. Svetovalec župana III Boštjan Horvat pove, da je to tudi navedeno v predlogu sklepa. Svetnik Saša Fras pa doda, da to ni mogoče 100% zagotoviti, kajti občinska uprava ne more vplivati na to če se spremenijo pravila kljub, temu pa je predlog sklepa smiseln in sprejemljiv. Svetnik Boštjan Krivec pove, da ne želi, da pride do situacije, da bo občinska uprava trdila, da je to edini projekt ki ga je mogoče izvesti kajti v tem primeru želi, da tudi prevzamejo odgovornost pred občani in jim to razložijo. Razvije se kratka debata na to temo in v kateri v kateri svetnik Saša Fras, svetovalec župana III Boštjan Horvat in predsednik nadzornega odbora Robert Ščap svetniku Boštjanu Krivcu predstavijo, da predlog sklepa, ki je bil posredovan svetnikom v gradivu zagotavlja, (v primeru, da ne pride do bistvenih sprememb pogojev s strani SVLR) da se podrobnosti projekta kot so lokacija, vrednost in vsebina vse do končne oddaje projekta lahko še spremenijo. Navedeno je zagotovil tudi direktor Regionalne razvojne agencije Mura Danilo Krapec na zadnji 4. Izredni seji, kar je po njihovem mnenjo zadostno zagotovilo. Svetnik Darko Gjerek predlaga, da se danes sklep potrdi in se odda projektni predlog, še danes pa se je potrebno dogovoriti za naslednji termin kdaj se ponovno dobi občinski svet z predlogi in določenimi zadolžitvami, da bo podana večja izbira, ki bo argumentirana. Župan da na galsovanje sklep, kot je bil posredovan k vabilu.

***Sklep št. 112 :***

***Občinski svet Občine Kobilje se strinja, da občina kobilje odda projektni predlog v kakršni koli obliki/varianti na RRA Muro v okviru Priprave IN RRP 2012-2014, da si s tem zagotovi kvoto/sofinancerska sredstva za razpis, ki bo objavljen drugo leto. Podrobnosti/končna vsebina projekta kot so lokacija, vrednost in vsebina pa se definirajo/določijo do prijave projekta na razpis.***

Ob glasovanju je bilo prisotnih 7 članov občinskega sveta. ZA je glasovalo 7 članov, PROTI ni glasoval nihče. Sklep je bil soglasno sprejet.

Župan pove, da bodo svetniki o nadaljnjih aktivnostih obveščeni, izvajati pa se bodo začele v januarju. Svetovalec župana III Boštjan Horvat predlaga, da se do januarja pripravijo dodatni predlogi za obravnavo.

Predsednik nadzornega odbora Robert Ščap predlaga, da se preveri kako je z obraćunavanjem prijavljenega DDV-a, pri projektu. Po njegovih informacijh si ga nekatere občine, ki so izvedle podobne projekte obračunavajo. Svetovalec župana III Boštjan Horvat pove, da bo to informacijo vsekakor preveril. Svetnik Saša Fras predlaga, da se občina poveže z občino Velika Polana. Kre je tema seje izčrpana jo župan zaključi.

Seja je zaključena ob 20.45

Zapisala: Župan

Vera Nemec Stanko Gregorec